Bitka pri Čadci

Bitka pri Čadci bol stret medzi česko-slovenskými a poľskými jednotkami o Čadcu. Stret skončil obsadením časti Čadce poľskou armádou. Išlo o časť malej vojny medzi Poľskom a Česko-Slovenskom v roku 1938.

V súvislosti s česko-slovensko–poľským sporom o Oravu 24. novembra 1938 zaútočil v Oravskom Podzámku zhromaždený dav kamením na autobus s poľskou delegáciou a poľská vláda obratom oznámila, že v záujme zabezpečenia pokoja bude sporné územie obsadené poľskou armádou. Nasledujúceho dopoludnia začala Samostatná operačná skupina „Sliezsko“, poľskej armády, vstup do Čadčianskeho regiónu, stráženého zosilnenou obranou česko-slovenskej armády. Česko-slovenské jednotky začali urputné ústupové boje so zapojením delostrelectva a bombardérov, boli zaznamenané prípady streľby civilistov do tyla postupujúcich poľských vojsk. Ďalší deň bola oblasť obsadená poľským vojskom. 

Dňa 30. novembra 1938 bol podpísaný delimitačný protokol. Poľsku bolo pri Čadci odstúpených 44 km2 s 2000 obyvateľmi, ktorí sa väčšinou hlásili k slovenskej národnosti. V roku 1939, po porážke Poľska, územie pripadlo späť tentoraz už Slovenskému štátu a v roku 1945 boli obnovené hranice s Poľskom v predmníchovskej podobe.

 Pozri aj 
 Jablunkovský incident

 Externé odkazy 
 Bitka pri Čadci na fronta.cz
 Bitka pri Čadci  na gamepark.cz

 Zdroj 

Kategória:Dejiny Česko-Slovenska
Kategória:Dejiny Slovenska
Kategória:Česko-slovensko-poľský spor o Oravu a Spiš
Čadca
Kategória:Bitky v 1938